แผนใช้เงิน
จุ๊ๆ!!! รู้แล้วช่วยไปบอกกันต่อนะว่า เงินกู้ก้อนมหึมา 3.5 แสนล้านบาทนั้น รัฐบาลเค้ามีการแบ่งเค้กไว้แล่ว
11 ส.ค. 2555

จุ๊ๆ!!! รู้แล้วช่วยไปบอกกันต่อนะว่า เงินกู้ก้อนมหึมา 3.5 แสนล้านบาทนั้น รัฐบาลเค้ามีการแบ่งเค้กไว้แล่ว
ปลอดประสพ สุรัสวดี รมว.วิทยาศาสตร์และเทคโนโลยี อย่าเถียงๆ...
ดร.โกร่งวีรพงษ์ รามางกูร ประธานคณะกรรมการยุทธศาสตร์เพื่อการฟื้นฟูและสร้างอนาคตประเทศ (กยอ.) แอบมาแบไต๋ชัดเจนว่า เงินกู้ก้อนมหึมานั้น จะถูกแบ่งออกไปเพื่อทำโครงการจัดการน้ำในพื้นที่ลุ่มน้ำเจ้าพระยา ไล่มาตั้งแต่ปิง วัง ยม น่าน การทำเขื่อนที่แม่วงก์ แก่งเสือเต้น รวม 3 แสนล้านบาท 
จัดสรรลงไปในโครงการพัฒนาพื้นที่ลุ่มน้ำในภาคตะวันออก และภาคอื่นๆ รวม 4 หมื่นล้านบาท 
อีก 1 หมื่นล้านบาท สำรองไว้ใช้ยามฉุกเฉิน เผื่อเหลือ เผื่อขาด หรือที่ไม่ได้คิด
ดร.โกร่ง บอกว่า ทุกอย่างจะต้องให้เสร็จก่อนวันที่ 1 มิ.ย. 2556 เพราะฉะนั้นเรื่องทีโออาร์ภายใน 3 เดือนนี้จะเรียบร้อย จะไม่ล็อกสเปก แต่ให้เขาเสนอเทคโนโลยีที่ดีที่สุด การอนุมัติจึงไม่จำเป็นต้องถูกที่สุด 
เรื่องของลงทุนน้ำ ทุกอย่างควรจะจบภายในสิ้นปีนี้ ติดตามกันให้ดีๆ แพงไม่แพง ญี่ปุ่น เนเธอร์แลนด์ เกาหลีใต้ อิตาลี อเมริกา รึว่า พี่จีน...
พ้นน้ำเป็นเรื่องไฮสปีดเทรน ดร.โกร่ง บอกว่า จะลงทุนเป็นเฟส 
เฟสแรก เป็นการซอยสั้นๆ เส้นทางกรุงเทพฯพิษณุโลก เส้นทางกรุงเทพฯโคราช เส้นทางกรุงเทพฯหัวหิน และเส้นทางภาคตะวันออก กรุงเทพฯพัทยา
มีแถมนิดหนึ่งสำหรับคนเมือง เมื่อรัฐบาลจะมีการปรับเปลี่ยนแผนการลงทุนในแอร์พอร์ตลิงก์ โดยจะปรับใหม่ เพราะคนใช้แอร์พอร์ตลิงก์ไม่ได้ใช้ไปสุวรรณภูมิ ใช้สัญจรไปมาธรรมดา จะเปลี่ยนคอนเซปต์เป็นสปีดเทรนเชื่อมไปยังดอนเมืองสุวรรณภูมิพัทยา
ใช้เวลาบัดนาวและทอดยาวไปอีก 6 ปี ถ้าใครไม่ยอมก็ไม่ต้องเกิด
เฟสสอง ก็ขยายเส้นทางเชื่อมให้ยาวออกไป สายกรุงเทพฯพิษณุโลก ก็ขยายไปถึงเชียงใหม่ เส้นทางจากกรุงเทพฯโคราช ก็ขยายออกไปจนถึงหนองคาย กรุงเทพฯพัทยา ก็ขยายออกไปจนถึงระยอง เส้นกรุงเทพฯหัวหิน ก็ขยายเชื่อมไปถึงปาดังเบซาร์ 
ดร.โกร่ง การันตีสิ้นปีนี้ต้องได้คอนแทรกเตอร์ในเส้นทาง 3 สาย บวกอีก 1 สาย คือ กรุงเทพฯพัทยา เงินลงทุนทั้งหมดจะมาจากการกู้ก้อนมหึมา 2.23 ล้านล้านบาท ขอรับ